కాల్షియం పెర్క్లోరేట్

'''కాల్సియం పెర్క్లోరేట్ లేదా కాల్సియం పెర్‌క్లోరేట్ ''' అనునది ఒక రసాయన సంయోగ పదార్థం.ఇది ఒక లోహ పెర్క్లోరేట్ లవణం.కాల్సియం,క్లోరిన్, ఆక్సిజన్ మూలక పరమాణు సంయోగం వలన ఏర్పడిన సమ్మేళన పదార్థం.ఈ రసాయన సంయోగ పదార్థం యొక్క రసాయన ఫార్ములా Ca (ClO4)2.ఈ రసాయన సంయోగ పదార్థం చూచుటకు పసుపు-తెలుపు వర్ణ మిశ్రిత స్పటిక పదార్థం. కాల్సియం పెర్క్లోరేట్ బలమైన ఆక్సీకరణ సంయోగ పదార్థం.

భౌతిక లక్షణాలు

భౌతిక స్థితి
కాల్సియం పెర్క్లోరేట్ తెల్లగా లేదా పసుపు రంగులో ఉన్న స్పటిక అణుసౌష్టవం కలిగిన ఘన పదార్థం.  కాల్సియం పెర్క్లోరేట్ అణుభారం 238.9792 గ్రాములు/మోల్.

సాంద్రత
సాధారణ ఉష్ణోగ్రత (25 °C)వద్ద కాల్సియం పెర్క్లోరేట్ సాంద్రత 2.651 గ్రాములు/సెం.మీ3. కాల్సియం పెర్క్లోరేట్ ద్రవీభవన స్థానం 270 °C (518 °F;543K)

ద్రావణీయత
నీటిలో కరుగును.20 °C వద్ద 100 మి.లీ నీటిలో188 గ్రాములు కరుగును.

ఇతర ధర్మాలు
కాల్సియం పెర్క్లోరేట్ బలమైన అకర్బన ఆక్సీకరణకారక రసాయన పదార్థం. ఇది ఇతర పదార్థాలు దహన చర్యకు దోహద పడును,కొన్ని సార్లు పదార్థాల విస్పొటన కూడా జరుగును. కాల్సియం పెర్క్లోరేట్ అయాన్ (ClO4−)సౌష్టవపరంగా చుతుర్భుజ కోణనిర్మాణం కల్గి,దీని యొక్క తక్కువ ఎలక్ట్రాన్ దాతృత్వం,ఎక్కువ ప్రోటాన్ గ్రహీత గుణం వలన,బలంగా ద్రావణంలో స్థిరత్వం కల్గి ఉంది.

ద్రవాంక వ్యవస్థ
కాల్సియం పెర్క్లోరేట్ ద్రావణం సరళ ద్రవాంక వ్యవస్థ (eutectic system) ఏర్పరచును. కాల్సియం పెర్క్లోరేట్ ద్రావణం ద్రవాంశ మేళనము (eutectic composition), 4.2 మోల్/100 గ్రాములనీరులో

ఉత్పత్తి
పెర్క్లోరేట్ లవణాలు,క్షారాల, పెర్ క్లోరోక్ ఆమ్లాల సంయోగ జనితాలు/ఉత్పాదితాలు. కాల్సియం కార్బోనేట్, అమ్మోనియం పెర్ క్లోరేట్ మిశ్రమాలను వేడి చెయ్యడం వలన కాల్సియం పెర్క్లోరేట్ ఏర్పడును.రసాయన చర్య ఫలితంగా అమ్మోనియం కార్బోనేట్ వాయుస్థితి/ రూపంలో ఏర్పడి వెలువడి,కాల్సియం పెర్క్లోరేట్ ఘన స్థితిలో ఏర్పడును.

రసాయన చర్యలు
నీటిలో కరుగును. రసాయన చర్య జరుపును.
కాల్సియం పెర్క్లోరేట్ శక్తివంతమైన అక్సీకరణకారకం.ఇది క్షయికరణకారకాలతో రసాయన చర్య జరపడం వలన ఉష్ణం, వాయుస్థితి ఉత్పాదికాలు ఏర్పడును.

నీటితో చర్య
కాల్సియం పెర్క్లోరేట్ అమితమైన ఆర్ద్రతాకర్షక/జలాకార్షగుణం ( hygroscopic) (తేమ/చెమ్మను పీల్చుకొను ధర్మం)కలిగి ఉన్నందునందునసాధారణంగా నాలుగు జలాణువులను కలిగిన కాల్సియం పెర్క్లోరేట్ టెట్రా హైడ్రేట్ (Ca (ClO4)2 • 4H2O)రూపంలో లభించును.

లోహాలతో రసాయన చర్య
కీయాశీలక లోహాలతో,సైనైడులతో,ఈస్టరులతో, థైయోసైనైడిలతో తీవ్రస్థాయిలో రసాయన చర్య జరుపును

భద్రతపరమైన సమస్యలు
కాల్సియం పెర్క్లోరేట్ హానికర రసాయన పదార్థం.కాల్సియం పెర్క్లోరేట్ ఆవిరులు లేదా పదార్థం కళ్ళు లేదాచర్మాన్ని తాకిన కాలిన గాయాలు,బొబ్బలు ఏర్పడును. అలాగే శ్వాసించిన,లేదా అన్నకోశం చేరినను పై పరిణామాలే ఏర్పడును.కాల్సియం పెర్క్లోరేట్ ను మండించిన ఇరిటేసన్ కల్గించే క్షయికరణ,, విషపూరితమైన వాయువులను విడుదల చేయును.

ఇవికూడా చూడండి
కాల్సియం

మూలాలు/ఆధారాలు

రసాయన శాస్త్రం
రసాయనిక పదార్థాలు
కాల్షియం సమ్మేళనాలు